**Az Írottkő Natúrparkért Egyesület**

**videó pályázatot hirdet amatőr filmesek számára**

**„Felvétel indul – Csapó 1” címmel.**

A pályázati felhívás célja, hogy olyan rövidfilmek készüljenek térségünkről, legnagyobb rendezvényeinkről, melyek később felhasználásra kerülnek a szerző nevének feltüntetésével tévécsatornákon, online felületeken.

**Feldolgozandó témák: Natúrparki rendezvények**

|  |  |  |  |  |
| --- | --- | --- | --- | --- |
|  | **Rendezvény megnevezése** | **Rendezvény időpontja** | **Beküldési határidő** | **Eredmény-hirdetés** |
| 1. | Szőlő Jövésnek Könyve Ünnepségsorozat | április 24. | május 24. | június 24. |
| 2. | Hétforrás piknik | július 30. | augusztus 30. | szeptember 30. |
| 3. | Félhold és Telihold – Kőszegi Ostromnapok | augusztus 5-7. | szeptember 7. | október 7. |
| 4. | CsepregFeszt | szeptember 16-17. | október 17. | november 17. |
| 5. | Kőszegi Szüret és Nemzetközi Fúvószenekari Találkozó | szeptember 23-27. | október 27. | november 28. |
| 6. | Cáki gesztenyés kavalkád | október 8. | november 8. | december 4. |
| 7. | Natúrpark ízei Gasztronómiai Fesztivál – Orsolya-napi vásár | október 22-23. | november 23. | december 20. |
| 8. | Kőszegi Advent | december 3-4. | január 4. | február 3. |
| 9. | Lukácsházi böllérverseny | 2017. február | 2017. március | 2017. április |

A pályázók 1-1 rendezvényről, de külön-külön akár mind a 9 rendezvényről is nyújthatnak be videós anyagot. A pályázóktól 1 rendezvényről **1 db 1 perces, 1 db 20 másodperces és 1db 10 másodperces videót** várunk.

**Pályázók köre:** A pályázat nyílt, azon életkortól, lakóhelytől függetlenül bárki részt vehet.

**Beküldés:** e-mailben ([ine@t-online.hu](mailto:ine@t-online.hu)) vagy személyesen digitális adathordozón az Írottkő Natúrparkért Egyesület irodájába (9730 Kőszeg, Fő tér 2.)

**Formátum:** A videókat avi vagy mpeg formátumban kérjük benyújtani.

**Díjak:** Az egyes rendezvényekről legjobb videót készítő pályázó díja alkalmanként egy 20.000 Forint értékű ajándékutalvány. A díjazottakat szakmai zsűri választja ki.

**Minden beérkezett 10 másodperces videót feltöltünk facebook oldalunkra (**[**www.facebook.com/naturparkvideo**](http://www.facebook.com/naturparkvideo)**), és rendezvényenként a legtöbb „lájkot” szerző pályázót különdíjban részesítjük.**

A legjobb videókból 2017-ben – az Írottkő Natúrpark fennállásának 20. évfordulója alkalmából – nyilvános vetítést rendezünk a Jurisics-vár Művelődési Központ és Várszínházban az alkotók részvételével.

**Szerzői jogok:** A pályázó elismeri és szavatolja, hogy az általa beküldött videók szerzői joga őt illeti. Pályázó hozzájárul, hogy a pályázat kiírója a beküldött munkákat több alkalommal felhasználja publikáláshoz külön térítés és engedély nélkül.

**További információ:**

**Írottkő Natúrparkért Egyesület**   
9730 Kőszeg, Fő tér 2.

E-mail: [ine@t-online.hu](mailto:ine@t-online.hu)

Telefon: 94/563-120

[www.naturpark.hu](http://www.naturpark.hu)

[www.facebook.com/irottko.naturpark](http://www.facebook.com/irottko.naturpark)

[www.facebook.com/naturparkvideo](http://www.facebook.com/naturparkvideo)